वाळपयः सत्तरी तालुक्यांतल्या सगल्या पंचायतींचेर भाजपाचो बावटो लागला. होंडा सोडून हेर पंचायतीचे सरपंच, उपसरपंचाची बिनविरोध निवड जाल्या. भाजपाची राजवट ही साबार लोकां खातीर आशिल्ल्या प्रभावीत जाल्ल्या लोकांनी भाजपाक सगले कडेन येश मेळोवन दिलां अशें वाळपयचे आमदार आनी भलायकी मंत्री विश्वजीत राणे हांणी सांगलें.
 सत्तरींतल्या 12 पंचायतींच्या सरपंच, उपसरपंचांची निवड सोमाराक जाली. होडां सोडून हेर 11 पंचायतीचे सरपंच, उपसरपंच विरोधाविणे वेंचून काडले. होंड्यांत शिवदास माडकार 7-4 अश्या मतांनी सरपंचपदार आनी रेश्मी गांवकार 8-3 अश्या मतांनी उपसरपंच म्हणून वेंचून आयली. वाळपय आनी पर्यें मतदारसंघाचेर भाजपाचो प्रभाव दिसून आयलो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 